Drie Beeldhouwerke – wat hulle vir my beteken | Loer Toer
Drie Beeldhouwerke – wat hulle vir my beteken
Engeland, Frankryk, Wes-Kaap March 14, 2019 Leave a comment
Die modernisme, in 'n karige veertig jaar, het die Westerse kultuur transformeer. Ek offer drie voorbeelde wat dié gedagte illustreer, met 'n paar gedagtes.
Openbare beeldhouwerk, as dit 'n mens dui, was tradisioneel polities of kultureel. Henry Moore dra by aan die verandering. Hierdie "Ovale", uitgestal in 'n pragtige park as openbare werke, is vir my soos 'n akkoord van musiek. As vorme, reflekteer die een die ander; die een voorspel die ander. Vir my gaan dit oor gevoel eerder as die verwysing na een of ander belangrike mens. Die simmetrie van hierdie werk, al is die vorme organies, loop die natuur verby.
Constantin Brancusi word deur sommiges as die vader van modern beeldhouwerk beskou. Vir my, vang hy 'n kern vas, soekend na die oervorm. Hy verlos my van kompleksiteit, reik terug na wat primêr is, reik vorentoe na 'n eteriese reinheid. Hy skei af besonderhede en keer na eenvoud terug.
Barbara Hepworth het abstrak gewerk, 'n kenmerk van die modernisme. Hierdie vorme het tog vir my 'n neiging na dit wat verteenwoordig — dit mag 'n samekoms van mense wees. Die beligting verleen 'n verenigende gloed, terwyl elke figuur sy eie vorm het, as individueel. Die geronde marmer roep warmte op, 'n gees van simpatie. Is dit 'n ander wêreld, dié?